Ek is ook iemand

want ...

Ek is ŉ kind van God

Elkeen wat glo dat Jesus die Christus is, is ’n kind van God.

1 Johannes 5:1a

Ek is ŉ wenner

Wie anders is dit wat die wêreld oorwin as hy wat glo dat Jesus die Seun van God is?

1 Johannes 5:5

Ek is vrygekoop deur Christus

Julle is vrygekoop en die prys is betaal; moet dan nie slawe van mense wees nie.

1 Korintiërs 7:23

Ek is deel van Christus se liggaam

Julle is die liggaam van Christus, en afsonderlik is elkeen ’n lid daarvan.

1 Korintiërs 12:27

Ek is God se tempel

Weet julle nie dat julle die tempel van God is en dat die Gees van God in julle woon nie?

1 Korintiërs 3:16

Ek is vergewe

“Daarom, broers, moet julle goed weet dat wat aan julle verkondig word, die vergewing van sondes deur Hóm is, en dat elkeen wat glo, deur Hom vrygespreek word van alle sondes.”

Handelinge 13:38-39a

Ek word nie veroordeel nie

Daar is dus nou geen veroordeling vir dié wat in Christus Jesus is nie.

Romeine 8:1

Ek is vry

“As julle aan my woorde getrou bly, is julle waarlik my dissipels; en julle sal die waarheid ken, en die waarheid sal julle vrymaak.”

Johannes 8:31b-32

Ek is uitverkies

Broers, ons weet dat God julle wat Hy liefhet, uitverkies het.

1 Tessalonisense 1:4

Ek is veilig by God

Ons weet dat iemand wat uit God gebore is, nie meer sondig nie, maar die Seun van God bewaar hom, en die duiwel kry geen houvas op hom nie.

1 Johannes 5:18

Ek het die ewige lewe

Wie die Seun het, het die lewe; wie nie die Seun van God het nie, het ook nie die lewe nie.

1 Johannes 5:12

Net omdat ...

“God het die wêreld so liefgehad dat Hy sy enigste Seun gegee het, sodat dié wat in Hom glo, nie verlore sal gaan nie maar die ewige lewe sal hê.”

Johannes 3:16

Die lewende hoop en die egte geloof

Aan God, die Vader van ons Here Jesus Christus, kom al die lof toe! In sy groot ontferming het Hy ons die nuwe lewe geskenk deur die opstanding van Jesus Christus uit die dood. Nou het ons ’n lewende hoop op die onverganklike, onbesmette en onverwelklike erfenis wat in die hemel ook vir julle in bewaring gehou word.

1 Petrus 1:3-4

*Alle Skrifgedeeltes geneem uit die Afrikaans 1983-vertaling.

Uitgegee en versprei deur die Bybelgenootskap van Suid-Afrika.

bybelgenootskap

van suid-afrika

www.bybelgenootskap.co.za

Bybels en Oudiobybels is op die BibleSA-app beskikbaar.